《赠陈谅直》
清代·沈彤

陈子我畏友，豪迈见天性。弱冠同门墙，才调便纵横。

读书具只眼，穿穴契贤圣。上下三千年，群史归心镜。

暇时对朋好，清风生麈柄。往复期切劘。古道人所敬。

晚来慕修养，万象归一静。陶冶无故气，清心玉壶映。

当年抱朴子，寡欲保妙命。丹井一以洗，双燕往来轻。

自叹老更拙，未脱人间阱。对子一披襟，流辈徒伥伥。

作者简介：（1688—1752）江苏吴江人，字冠云，号果堂。诸生。乾隆初，举鸿博不遇。因与修《三礼》及《一统志》，授九品官，以亲老辞归。自少以穷经为事，尤精《三礼》，所著《果堂集》，多说经之文，言《周礼》典制最精。兼通医学。另有《周官禄田考》、《仪礼小疏》、《春秋左氏传小疏》、《保甲论》、《气穴考略》等。